b'\n_START_ARTICLE_\nBrescia\n_START_SECTION_\nIstoria antic\xc4\x83\n_START_PARAGRAPH_\n\xc3\x8en ceea ce prive\xc8\x99te fondarea Bresciei exist\xc4\x83 diferite versiuni mitologice. Una dintre acestea \xc3\xaei atribuie lui Hercules fondarea cet\xc4\x83\xc8\x9bii \xc3\xaen timp ce o alta desemneaz\xc4\x83 ca fondator al acesteia pe un supravie\xc8\x9buitor al asediului Troiei - Altilia (cel\xc4\x83lalt Ilium). Exist\xc4\x83 desigur si o a treia legend\xc4\x83 ce-l socoteste drept fondator al Bresciei pe regele Liguriei Cidnus, ce a invadat Campia Padan \xc3\xaen Epoca Bronzului t\xc3\xa2rziu .Al\xc8\x9bi scolari atribuie fondarea acestei cet\xc4\x83\xc8\x9bi etruscilor._NEWLINE_Invadat\xc4\x83 de c\xc4\x83tre Gauls Cenomani, aliat al isubrilor, in sec.IV \xc3\xae.Hr., Brescia a devenit capitala acestora; ora\xc8\x99ul a devenit roman abia in 225 \xc3\xae.Hr.. \xc3\x8en timpul r\xc4\x83zboiului contra Cartaginei Brixia a fost de obicei aliat\xc4\x83 romanilor: in 202 \xc3\xae.Hr. ea a f\xc4\x83cut parte din Confedera\xc8\x9bia Celt\xc4\x83 \xc3\xaempotriva acestora, dar dupa aceea printr-o \xc3\xaentelegere secret\xc4\x83, \xc8\x99i-a schimbat decizia de \xc3\xaenceput, atacandu-i prin surprindere pe isubri si distrug\xc3\xa2ndu-i. Ulterior cetatea si tribul au intrat \xc3\xaen mod pa\xc8\x99nic \xc3\xaen lumea roman\xc4\x83, ca aliat fidel, p\xc4\x83str\xc3\xa2ndu-\xc8\x99i totu\xc8\x99i o oarecare independen\xc8\x9b\xc4\x83 administrativ\xc4\x83. \xc3\x8en 89 \xc3\xae.Hr. ea a fost recunoscut\xc4\x83 drept civitas (ora\xc8\x99) \xc8\x99i \xc3\xaen 41 \xc3\xae.Hr. a primit cet\xc4\x83\xc8\x9benia roman\xc4\x83. Augustus a \xc3\xaenfiin\xc8\x9bat aici o colonie civil\xc4\x83 (nu militar\xc4\x83) \xc3\xaen 27 \xc3\xae.Hr., \xc8\x99i el \xc3\xaempreun\xc4\x83 cu Tiberius au pus s\xc4\x83 se contruiasc\xc4\x83  un apeduct care s\xc4\x83 o aprovizioneze. Brixia roman\xc4\x83 a avut cel pu\xc8\x9bin trei temple, un apeduct, un amfiteatru, un forum cu un nou templu dat\xc3\xa2nd din timpul lui Vespasianus, \xc8\x99i c\xc3\xa2teva b\xc4\x83i._NEWLINE_\xc3\x8en anul 312 c\xc3\xa2nd Constantin l-a atacat pe Maxentius, la Brescia s-a \xc3\xaencheiat un pact prin care atacatorii au fost for\xc8\x9ba\xc8\x9bi s\xc4\x83 se retrag\xc4\x83 pan\xc4\x83 la Verona. \xc3\x8en 402 ora\xc8\x99ul a fost devastat de vizigo\xc8\x9bii condu\xc8\x99i de Alaric. Hunii lui Atila au cucerit la r\xc3\xa2ndul lor cetatea \xc3\xaen 452, iar patruzeci de ani mai t\xc3\xa2rziu aici a avut loc cea dint\xc3\xa2i izb\xc3\xa2nda a generalului got Theodoric cel Mare \xc3\xaen luptele contra lui Odovacer.\n_START_SECTION_\nIstorie medievala\n_START_PARAGRAPH_\n\xc3\x8en 568 ori 569 Brescia a fost ocupat\xc4\x83 de c\xc4\x83tre lombarzi care au transformat-o intr-una din capitalele ducatelor lor semi-independente. Primul duce a fost Alachis, care a murit \xc3\xaen 573. Acestuia i-au urmat viitorul rege Rotharis \xc8\x99i Rodoald, precum \xc8\x99i Alachis II, un anticatolic fervent ce a fost ucis \xc3\xaen b\xc4\x83t\xc4\x83lia de la Cornate d\'Adda (688). Cel din urm\xc4\x83 rege al Lombardiei , Desiderius, a fost de asemeni duce al Bresciei. \xc3\x8en 774 Carol cel Mare a cucerit ora\xc8\x99ul \xc8\x99i astfel a luat sf\xc3\xa2r\xc8\x99it Regatul Lombard din nordul Italiei._NEWLINE_Notingus a fost primul prin\xc8\x9b-episcop (\xc3\xaen 844) care a purtat titlul de conte (vezi Episcopatul Bresciei). Mai t\xc3\xa2rziu autoritatea de episcop ca reprezentant imperial a fost gradual refuzat\xc4\x83 de c\xc4\x83tre cet\xc4\x83\xc8\x9benii \xc8\x99i nobilii locali, Brescia devenind o comun\xc4\x83 liber\xc4\x83 cam pe la \xc3\xaenceputul secolului al XII-lea. Ulterior ea \xc8\x99i-a extins domeniul, la \xc3\xaenceput pe seama propietarilor locali, iar mai apoi \xc3\xaen defavoarea vecinilor s\xc4\x83i, mai ales Bergamo \xc8\x99i Cremona. Pe cea din urm\xc4\x83 Brescia a invins-o de dou\xc4\x83 ori la Pontoglio, iar apoi la Grumore (pe la mijlocul sec. al XII-lea) \xc8\x99i \xc3\xaen lupta de la Malamorte (1192)._NEWLINE_\xc3\x8en luptele succesive dintre cet\xc4\x83\xc8\x9bile lombarde \xc8\x99i \xc3\xaemp\xc4\x83ra\xc8\x9bi, Brescia s-a implicat \xc3\xaen unele ligi \xc8\x99i \xc3\xaen toate revoltele \xc3\xaempotriva acestora. \xc3\x8en B\xc4\x83t\xc4\x83lia de la Legnano contingentul din Brescia a fost cel de-al doilea ca m\xc4\x83rime dup\xc4\x83 cel din Milano. Prin Pacea de la Constance (1183) ce a pus sf\xc3\xa2r\xc8\x99it r\xc4\x83zboiului cu Frederick Barbarossa s-a confirmat oficial statutul s\xc4\x83u de comun\xc4\x83 liber\xc4\x83._NEWLINE_Memorabil este de asemenea asediul Bresciei de c\xc4\x83tre Frederick II \xc3\xaen 1238, datorat particip\xc4\x83rii ora\xc8\x99ului la lupta de la Cortenova (27 noiembrie 1237). Brescia a ie\xc8\x99it totu\xc8\x99i victorioas\xc4\x83 din acest asediu. Dup\xc4\x83 c\xc4\x83derea dinastiei Hohenstaufen, institu\xc8\x9biile republicane au dec\xc4\x83zut \xc3\xaen Brescia, ca de altfel \xc8\x99i \xc3\xaen celelalte ora\xc8\x99e libere, familiile nobile de\xc8\x9bin\xc4\x83toare de putere (dintre care cele mai importante erau Maggi \xc8\x99i Brusati, aceasta din urm\xc4\x83 f\xc4\x83c\xc3\xa2nd parte din partidul pro-imperial dar anti-papal Ghibelline) contest\xc3\xa2ndu-\xc8\x99i reciproc autoritatea. \xc3\x8en 1258 ea a c\xc4\x83zut \xc3\xaen m\xc3\xa2inile lui Eccelino din Verona._NEWLINE_\xc3\x8en 1311 \xc3\x8emp\xc4\x83ratul Henric al VII-lea a asediat Brescia timp de \xc8\x99ase luni, timp \xc3\xaen care \xc8\x99i-a pierdut trei p\xc4\x83trimi din armata sa. Mai t\xc3\xa2rziu Scalingeri din Verona, ajutat de guelfi (ghibellinii) afla\xc8\x9bi \xc3\xaen exil, a \xc3\xaencercat s\xc4\x83 subjuge Brescia. Cet\xc4\x83\xc8\x9benii Bresciei au apelat la ajutorul lui Johannes de Luxemburg zis "orbul", dar Mastino II della Scala l-a izgonit pe guvernatorul numit de acesta. Autoritatea sa a fost \xc3\xaen cur\xc3\xa2nd contestat\xc4\x83 de Visconti de Milano, dar nici m\xc4\x83car st\xc4\x83p\xc3\xa2nirea lui nu a r\xc4\x83mas nedisputat\xc4\x83, astfel \xc3\xaenc\xc3\xa2t Pandolfo Malatesta \xc3\xaen 1406 a cucerit ora\xc8\x99ul, ca zece ani mai t\xc3\xa2rziu s\xc4\x83-l cedeze lui Filippo Maria Visconti, care la r\xc3\xa2ndul s\xc4\x83u \xc3\xael va vinde vene\xc8\x9bienilor \xc3\xaen 1426. Nobilii milanezi \xc3\xael for\xc8\x9beaz\xc4\x83 pe Filippo s\xc4\x83 reia ostilit\xc4\x83\xc8\x9bile \xc3\xaempotriva vene\xc8\x9bienilor, pentru ca \xc3\xaen felul acesta s\xc4\x83 \xc3\xaencerce s\xc4\x83 recucereasc\xc4\x83 ora\xc8\x99ul, dar el a fost \xc3\xaenvins \xc3\xaen b\xc4\x83t\xc4\x83lia de la Maclodio (1427), l\xc3\xa2ng\xc4\x83 Brescia. \xc3\x8en 1439 Brescia a fost recucerit\xc4\x83 de Francesco Sforza, comandant vene\xc8\x9bian care la r\xc3\xa2ndul s\xc4\x83u l-a \xc3\xaenvins pe Niccol\xc3\xb2 Piccinino, Filippo\'s condottiero. De aici \xc3\xaencolo Brescia va r\xc4\x83m\xc3\xa2ne sub domina\xc8\x9bia vene\xc8\x9bienilor, cu excep\xc8\x9bia perioadei 1512 - 1520, c\xc3\xa2nd va fi ocupat\xc4\x83 de armata francez\xc4\x83 sub conducerea lui Gaston de Foix. La \xc3\xaenceputul secolului al XVI-lea ea a devenit unul dintre cele mai \xc3\xaenst\xc4\x83rite ora\xc8\x99e ale Lombardiei, dar nu \xc8\x99i-a revenit niciodat\xc4\x83 cu adev\xc4\x83rat dup\xc4\x83 dominarea sa de c\xc4\x83tre francezi. Ulterior ea a \xc3\xaemp\xc4\x83rt\xc4\x83\xc8\x99it situa\xc8\x9bia de excep\xc8\x9bie \xc3\xaen acea vreme a republicii Vene\xc8\x9bia p\xc3\xa2n\xc4\x83 \xc3\xaen 1796, c\xc3\xa2nd a c\xc4\x83zut sub domina\xc8\x9bia austriac\xc4\x83.\n_START_SECTION_\nIstoria modern\xc4\x83\n_START_PARAGRAPH_\nLa finele epocii napoleoniene, Brescia a fost anexat\xc4\x83 de c\xc4\x83tre statul austriac marionet\xc4\x83 a\xc8\x99a numit Regatul Lombardia-Vene\xc8\x9bia. Brescia s-a revoltat \xc3\xaen 1848. Ea s-a distins \xc3\xaenc\xc4\x83 o dat\xc4\x83 \xc3\xaen revolta din martie 1849 supranumit\xc4\x83 Cele zece zile ale Bresciei, fiind singurul ora\xc8\x99 lombardez care s-a raliat \xc3\xaen ultimul an lui Charles Albert, motiv pentru care poetul Giosu\xc3\xa8 Carducci l-a numit "Leonessa d\'Italia" ("Leoaica Italiei"). Din p\xc4\x83cate \xc3\xaens\xc4\x83 dup\xc4\x83 lupte \xc3\xaend\xc3\xa2rjite de strad\xc4\x83 ora\xc8\x99ul a cedat \xc3\xaen fa\xc8\x9ba austriecilor condu\xc8\x99i de Haynau._NEWLINE_\xc3\x8en 1796 ora\xc8\x99ul a fost devastat c\xc3\xa2nd Biserica San Nazaro a fost lovit\xc4\x83 de fulger. Focul rezultat din aprinderea a 90,000\xc2\xa0kg de praf de pu\xc8\x99c\xc4\x83 ce era depozitat acolo, a cauzat o explozie masiv\xc4\x83 ce a distrus a \xc8\x99asea parte din ora\xc8\x99 \xc8\x99i a ucis 3,000 locuitori._NEWLINE_Brescia a fost anexat\xc4\x83 Italiei \xc3\xaen 1859._NEWLINE_Ora\xc8\x99ul a fost medaliat cu Medalia de aur pentru rezisten\xc8\x9ba sa \xc3\xaempotriva fascismului \xc3\xaen timpul celui de-al doilea r\xc4\x83zboi mondial._NEWLINE_Pe 28 mai 1974 Brescia a c\xc4\x83zut victim\xc4\x83 unui s\xc3\xa2ngeros atentat cu bomb\xc4\x83 ce a avut loc \xc3\xaen Piazza della Loggia.\n_START_SECTION_\nEconomia\n_START_PARAGRAPH_\nOra\xc8\x99ul se afla \xc3\xaen centrul celei de-a treia zone industriale ca m\xc4\x83rime din Italia, concentrat\xc4\x83 at\xc3\xa2t pe ingineria mecanic\xc4\x83 \xc8\x99i auto, c\xc3\xa2t \xc8\x99i pe producerea de ma\xc8\x99ini-unelte._NEWLINE_Companiile sale sunt \xc3\xaen general \xc3\xaentreprinderi de m\xc4\x83rime mic\xc4\x83 \xc8\x99i mijlocie, adesea constituindu-se \xc3\xaen societ\xc4\x83\xc8\x9bi familiale. Sectorul financiar are de asemeni o importan\xc8\x9b\xc4\x83 major\xc4\x83.\n_START_SECTION_\nTurism\n_START_PARAGRAPH_\n\xc3\x8en ceea ce prive\xc8\x99te turismul, regiunea Brescia beneficiaz\xc4\x83 at\xc3\xa2t de proximitatea lacurilor Garda \xc8\x99i Iseo, c\xc3\xa2t \xc8\x99i de cea a Alpilor._NEWLINE_Planul ora\xc8\x99ului este dreptunghiular, str\xc4\x83zile intersect\xc3\xa2ndu-se \xc3\xaen unghiuri drepte, o particularitate datorat\xc4\x83 timpurilor romane, de\xc8\x99i teritoriul inclus \xc3\xaen cetatea medievala \xc3\xael dep\xc4\x83\xc8\x99e\xc8\x99te pe cel al cet\xc4\x83\xc8\x9bii romane de alt\xc4\x83dat\xc4\x83, care ocup\xc4\x83 numai partea de est a ora\xc8\x99ului contemporan._NEWLINE_Piazza del Museo marcheaz\xc4\x83 forumul, iar muzeul aflat \xc3\xaen partea de nord se \xc3\xaencheie printr-un templu corintic cu trei cellae, atribuit de c\xc4\x83tre unii lui Hercules, dar apar\xc8\x9bin\xc3\xa2nd mult mai probabil Capitoliumului ora\xc8\x99ului, ridicat de c\xc4\x83tre Vespasian \xc3\xaen anul 73 (dac\xc4\x83 inscrip\xc8\x9bia care a fost descoperit\xc4\x83 \xc3\xaen 1823 apar\xc8\x9bine \xc3\xaentr-adev\xc4\x83r acestei cl\xc4\x83diri). Muzeul adaposte\xc8\x99te printre alte exponate \xc8\x99i faimoasa statuie a Victoriei realizat\xc4\x83 \xc3\xaen bronz, descoperit\xc4\x83 \xc3\xaen anul 1826. \xc3\x8en partea de sud a forumului au fost de asemeni descoperite ruinele unei a\xc8\x99a zise curia, care pare s\xc4\x83 fi fost de fapt o bazilic\xc4\x83, \xc8\x99i ale unui teatru \xc3\xaen partea de est a acestuia.\n_START_SECTION_\nSport\n_START_PARAGRAPH_\nBrescia constituie punctul de plecare \xc8\x99i de sosire \xc3\xaen istorica curs\xc4\x83 de automobile Mille Miglia, ce se desf\xc4\x83\xc8\x99oar\xc4\x83 anual \xc3\xaen cursul lunii mai. Ea a fost de asemeni gazda primei curse de formula 1 Coppa Florio, care din p\xc4\x83cate a \xc3\xaencetat._NEWLINE_Ora\xc8\x99ul este de asemeni reprezentat printr-un club de fotbal local ce poart\xc4\x83 numele de Brescia Calcio \xc8\x99i unul de rugby - Rugby Leonessa 1928, ce readuce \xc3\xaen prim plan prin denumirea sa Cele zece zile ale Bresciei.'